Sparčiai veržiantis informacinėms technologijoms su populiarėjančio interneto galimybėmis į jauno žmogaus gyvenimą, mokykla siekia skatinti saugesnį, ypač vaikų tarpe, naudojimąsi internetu ir naujomis jo technologijomis; suteikti galimybę anonimiškai pranešti apie neteisėtą ar žalingą interneto turinį bei teikti pagalbą vaikams, susidūrusiems su kibernetinėmis patyčiomis , žalingu turiniu ir kita nemalonia ar bauginančia patirtimi naudojantis interneto technologijomis.
2019 metų vasario 5 dieną buvo minima Saugesnio interneto diena. Šių metų dienos tema ir šūkis: "Kurkime geresnį internetą kartu!". Prie šio minėjimo prisidėjo ir mūsų mokykla. Vasario 4 – 6 dienomis vyko saugesnio interneto savaitė, kuri leido mokiniams geriau pažinti ne tik internetinio bendravimo galimybes, bet kartu susimąstyti apie atsakingą ir saugų buvimą internetinėje erdvėje.